เปิดภาพสุดตะลึง บ้านหรู คิม คาร์เดเชียน รอดไฟป่าฉิวเฉียดขนาดนี้
(ภาพจากยูทูบ),ภาพถ่ายสุดช็อก เผยให้เห็น บ้านหรู 2 พันล้าน ของคิม คาร์เดเชียน เซเลบริตี้มะกันคนดัง รอดไฟป่าครั้งใหญ่รัฐแคลิฟอร์เนีย ได้อย่างหวุดหวิดถึงขนาดนี้ หลังจ้างบริษัทดับเพลิงเอกชนสกัดพระเพลิง,เว็บไซต์มิร์เรอร์ รายงานมีการเผยแพร่ภาพถ่ายที่สร้างความตกตะลึงอย่างมาก แสดงให้เห็น บ้านหรูของคิม คาร์เดเชียน เซเลบริตี้ และคานเย เวสต์ นักร้องแนวแร็ป สองสามีภรรยาคนดังชาวอเมริกัน รอดจากการถูกไฟป่าเผาไหม้บ้านในระยะห่างเพียงไม่กี่เมตรเท่านั้น หลังจากก่อนหน้า มีรายงาน คิม คาร์เดเชียน และครอบครัวต้องอพยพหนีไฟป่าครั้งใหญ่ในเมืองฮิเดน ฮิลล์ รัฐแคลิฟอร์เนีย ขณะที่เธอและสามี ตัดสินใจจ่ายเงินจ้างบริษัทดับเพลิงเอกชนให้ช่วยมาสกัดพระเพลิงไม่ให้ลุกลามมาถึงบ้านหรูของเธอ ที่มีมูลค่านับ 60 ล้านดอลลาร์ หรือราว 2,000 ล้านบาท,มิร์เรอร์ อ้าง คนวงในที่ใกล้ชิดสนิทสนมกับคิม เปิดเผยกับนักข่าวมิร์เรอร์ ยืนยันว่า คิมและสามีได้ว่าจ้างทีมดับเพลิงจากบริษัทเอกชนให้มาช่วยป้องกันไม่ให้ไฟป่าลามมาไหม้บ้านของเธอ อีกทั้งยังเป็นการช่วยป้องกันบ้านหลายหลังของเพื่อนบ้านในบริเวณนั้นด้วย,อ่านข่าว:ระทึกสุดๆ คิม คาร์เดเชียน จ้างดับเพลิงเอกชน สกัดไฟป่าเผาบ้านหรู 2พันล้าน,บ้านของคิม ตั้งอยู่ปลายสุดถนนสายนั้น ซึ่งติดอยู่กับทุ่งหญ้า และหากบ้านของคิม โดนไฟป่าลามมาถึง ก็จะยิ่งทำให้ไฟลุกไหม้รุนแรงขึ้น และจะลามไปลุกไหม้บ้านหลังอื่นๆ ในชุมชนที่พวกเขาอาศัยอยู่ด้วย แหล่งข่าวกล่าว ซึ่งเป็นเรื่องโชคดีอย่างมากที่สามารถควบคุมเพลิงไว้ได้ โดยคานเย เวสต์ สามีของคิม ได้ทวีตข้อความทางทวิตเตอร์ แจ้งแฟนคลับให้หายห่วงว่า บ้านของเขาและคิม รอดปลอดภัยจากไฟไหม้ป่าครั้งใหญ่แล้ว.
ภาพถ่ายสุดช็อก เผยให้เห็น บ้านหรู 2พันล้าน ของคิม คาร์เดเชียน เซเลบริตี้มะกันคนดัง รอดไฟป่าครั้งใหญ่รัฐแคลิฟอร์เนีย ได้อย่างหวุดหวิดถึงขนาดนี้ หลังจ้างบริษัทดับเพลิงเอกชนสกัดพระเพลิง
คิม คาร์เดเชียน,บ้านคิม คาร์เดเชียน,ไฟป่า,ไฟป่าแคลิฟอร์เนีย,สหรัฐ